
  Dedicată Normei Delaney


  RECUNOAȘTERE




 În primul rând, trebuie să-ți mulțumesc ție, Norma Delaney, pentru că ai mers împreună cu mine în această călătorie. Fără tine, această carte nu ar fi fost scrisă niciodată. Compasiunea ta nesfârșită, combinată cu voința ta de a fi întotdeauna sinceră cu mine mi-a permis să ies din întunericul care m-a ținut în strânsoarea lui întreaga mea viață. Au fost multe momente de-a lungul drumului când mă așteptam pe deplin să renunți la mine. Dar angajamentul tău nu a cunoscut limite. S-a tradus într-o iubire atât de pură ce a topit rezistența mea, deschizându-mă pentru a descoperi adevărul a cine sunt eu. Nu știu dacă voi putea vreodată să-ți mulțumesc suficient pentru dăruirea propriei vieți care a ajutat să mă eliberez.

	Trebuie să-i mulțumesc Sufletului meu că m-a învelit în strălucirea ei plină de compasiune de-a lungul acelor ani brutali de instruire. În fiecare moment al fiecărei zile, conștiința mea superioară a fost cu mine, ținându-mă în viață și sănătoasă la minte. Adesea mi-am imaginat multiplicitatea ca o minge uriașă din benzi de cauciuc, țesute atât de strâns între ele încât în orice moment, o bandă s-ar putea rupe, făcându-mă să explodez, deteriorându-se atât de complet încât nu m-aș mai putea vindeca vreodată. Dar Sufletul meu cunoștea un adevăr mai mare, împreună cu Spiritul orice e posibil. În timp ce Norma și cu mine am mers în această călătorie, descoperind multiplicitatea mea, înțelepciunea Sufletului meu a condus întotdeauna calea.

	Aaron, Stephen și Timothy, la început, să am grijă de voi trei a fost singurul motiv pentru a trăi. Prezența voastră în viața mea a fost farul care m-a condus mai departe. Când am început să lucrez cu Norma, îmi doream doar să mă integrez pentru a vă putea readuce acasă. A durat ani înainte să pot începe să mă conectez la dorința autentică de a mă ajuta. Norma m-a inspirat, amintindu-mi că aș putea să vă văd devenind bărbați. Aș fi putut fi o parte a viitorului vostru și chiar să devin bunică, cândva – dacă doar aș fi rămas în viață.

	Fiind o personalitate multiplă a însemnat că am fost fragmentată și incapabilă să fiu disponibilă emoțional pentru voi. Dar indiferent cât de grea a fost copilăria voastră, voi v-ați păstrat inimile deschise către mine, ceea ce m-a ajutat să mă concentrez pe integrarea mea. Fiecare dintre voi a contribuit în felul său la cartea mea.

	Aaron, când ai mers la școală la sfârșitul anilor 1990, telefoanele tale au fost o legătură vie de bunătate pentru mine. În ciuda a cât de dificil a fost să-ți auzi mama vorbind cu vocea unor copii diferiți, interesul tău real față de Robbie și ceilalți copii interni a acoperit un gol în care trăia singurătatea, liniștind ușor durerea din interiorul meu. Încă pot simți cum atenția ta a hrănit acele pârți ale mele. Eram disperată să fiu auzită și tu ai ascultat. Știi oare ce a însemnat acea bunătate pentru mine și pentru ei?

	Tu ai înțeles importanța nevoii mele de singurătate în acei primi ani când m-am mutat in Colorado. Când ți-am spus că aveam nevoie să nu mă mai suni, ți-ai păstrat sentimentele pentru tine. Știu că ți-a fost greu când ți-am cerut asta. Chiar și când am lipsit la evenimentele importante din viața ta, cum a fost nunta, nu te-ai răzbunat pe mine. Ani mai târziu, când ai venit în Colorado să mi-o prezinți pe soția ta și fiul nou născut, nu ai adus niciodată în discuție cât ai fost de rănit. În loc să te înfurii, ai continuat să mă accepți așa cum eram. Acțiunile tale mi-au dovedit că în ciuda a tot, tu mă iubeai. Acea iubire m-a ajutat să mă vindec. Îți mulțumesc că ești persoana care ești. Sunt binecuvântată că ești în viața mea.

	Îți mulțumesc, Stephen, că te-ai mutat în Colorado și am avut acele prețioase luni petrecute împreună. Bucuria și râsul pe care le-am împărtășit au vindecat vinovăția pe care am dus-o cu mine atât timp.

	Când m-ai învățat cum să folosesc computerul așa încât să-mi pot edita manuscrisul, îndrumarea și răbdarea ta au fost neprețuite. Asta mi-a permis să mă concentrez pe revizuirile pe care trebuia să le fac fără stres. Din moment ce tu ai fost acolo pentru o lungă perioadă din călătoria mele, disponibilitatea ta de a-mi citi manuscrisul, minus amintirile, m-a ajutat să am o perspectivă diferită, care a adăugat claritate cărții mele.

	În cele din urmă și cel mai important, scrisorile pe care mi le-ai trimis în timpul acelor ani în care nu am avut contact cu tine sau cu frații tăi au fost o linie de salvare pentru mine. Eram copleșită de frică, crezând că v-aș fi putut pierde pe toți trei dacă nu vă contactam. Când scrisorile tale soseau, mă făceau să simt că eram parte din viețile voastre cumva. Au ajutat la atenuarea fricii mele, permițând-mi să mă concentrez din nou pe integrarea mea cu noi forțe. În plus, fețele haioase pe care le-ai desenat pe margini m-au făcut întotdeauna să râd. Sprijinul tău m-a ajutat să fiu mai ușurată și pentru aceasta îți sunt etern recunoscătoare. Ești un adevărat cadou în viața mea.

	Timothy, relația noastră a evoluat de-a lungul anilor datorită dorinței tale curajoase de a-ți împărtăși sentimentele cu mine. Sinceritatea ta m-a ajutat să mă adâncesc în pârți ale călătoriei mele, cu care încă nu mă confruntasem. M-ai onorat cu sinceritatea ta, care ne-a permis să ne vindecăm și să avem relația dulce pe care o avem astăzi.

	Când te-am vizitat în Pittsburg acum câțiva ani și te-am privit cum dansai și îi învățai pe copii balet, am realizat că, în ciuda copilăriei tale dificile, lumina din interiorul tău nu a fost zdrobită. Creativitatea ta curge din modul extraordinar în care apreciezi viața. Nu aș fi avut șansa să te văd dansând în acea zi, dacă nu mi-ai fi spus cum te-ai simțit când ai crescut.

	Alegerea ta de a conduce mii de kilometri ca să-mi faci poza de portret a însemnat enorm pentru mine. Râsetele pe care le-am împărtășit în timp ce tu încercai să mă faci să țin capul nemișcat vor fi o amintire pe care o voi păstra mereu în suflet. Este cea mai bună fotografie pe care mi-a făcut-o vreodată cineva. Fotografia ta arată viața de pe fața mea, care nu era acolo înainte. Să am o fotografie pe care fiul meu mi-a făcut-o pentru coperta cărții mele mă umple de mândrie. Tu aduci ceva special vieții mele, pe care îl voi prețui întotdeauna.

	Mulțumesc, Jessi Rita Hoffman. Ai trecut prin manuscrisul meu foarte atentă, corectându-mi punctuația. M-ai învățat structura propoziției, iar mintea ta analitică a văzut golurile din poveste unde era nevoie de claritate. M-am minunat adesea de întrebările pe care mi le-ai pus, dar m-au ajutat mereu să reevaluez ce am scris. Cititorii mei vor beneficia de expertiza ta ca și editor al meu.

	Trebuie să-ți mulțumesc, Rachel Farabaugh, pentru că m-ai ajutat să-mi public cartea. Mi-am scris memoriul ca o muncă de iubire pentru a mă ajuta să mă eliberez. La început, Sufletul meu a transmis povestea prin degetele mele când am stat la computer. Eram atât de disociată; nu m-am conectat cu trecutul meu; am fost de multe ori surprinsă de ceea ce am scris. Pe măsură ce timpul trecea, straturile disocierii s-au topit, lăsându-mă să simt adevărul a ceea ce am trăit. Cartea mea este o reprezentare fizică a integrării mele. 

	Angajamentul de a ajunge în punctul în care manuscrisul era gata de publicare a fost uriaș. Universul m-a onorat aducându-mi-te în viața mea să împărtășesc acest pas final. Creativitatea ta intuitivă mi-a adus mare bucurie. Mi-ai preluat ideea despre cum speram că ar putea arăta coperta și ai făcut-o să fie ceva foarte frumos. Concentrarea ta pe detalii a însemnat că nimic nu a fost tratat superficial. Sunt mândră să spun că sunt autoarea acestei cărți. Faptul că mi-am adus cuvintele scrise într-o formă fizică înseamnă că un capitol important din viața mea este acum complet.

*****




În 1953 Agenția Centrală de Informații ( CIA ) a fost autorizată să înceapă un proiect strict secret numit MKUltra. A folosit oameni din toate categoriile de vârstă, într-un program ce țintea în mare măsură spălarea creierului și controlul minții. Prin folosirea drogurilor de tip LSD și a altor medicamente, a hipnozei, electroșocurilor, privarea senzorială, izolarea, abuzul verbal și sexual, precum și a altor forme de tortură, ei au căutat să găsească o poartă de intrare în minte, prin care ar fi putut controla complet o altă ființă umană. După decenii de negare, în cele din urmă CIA a recunoscut existența proiectului MKUltra, declarând că proiectul nu mai este operațional. Programul a afectat peste două milioane de americani, iar eu am fost unul dintre ei.

	Cultele satanice folosesc controlul minții pe membrii lor de cult. CIA a solicitat participarea membrilor cultelor satanice, care doreau de bună voie să-și supună copiii la acest nou proiect de experimentare. Îmbinând tehnicile celor două organizații, însemna că CIA ar avea șanse mai mari de succes cu ceea ce sperau să realizeze.

	În 1955 când m-am născut, părinții m-au numit Jennifer. În 1995 mi-am schimbat legal numele în Serena. Înainte de nașterea mea, tatăl meu a făcut toate demersurile pentru a mă înscrie în proiectul MKUltra. El era liderul unui cult satanic, așa că acest tip de comportament era normal pentru el. Intenția tatălui meu, îmbinată cu planul CIA, a fost de a crea o personalitate multiplă pe care să o poată controla încă de la început. Instruirea a început de la vârsta de trei zile și mi-a afectat fiecare parte a vieții mele.

	Când aveam treizeci și șapte de ani am fost diagnosticată cu tulburare de personalitate multiplă. Nu am acceptat diagnosticul, dar știam că ceva nu este în regulă cu mine, din moment ce sufeream zilnic. Îmi pierdusem cei trei fii către centrele de plasament din cauza instabilității mentale și credeam că, dacă aș fi integrată, îi voi putea recupera. Căutam o soluție rapidă si credeam că am totul planificat.

	Apoi am întâlnit-o pe femeia care avea să-mi schimbe viața. Spre deosebire de medicii și terapeuții cu care lucrasem anterior, ea era dispusă să meargă dincolo de limitele și metodologia psihologiei acceptate, în favoarea a ceva care să asigure o integrare autentică, născută din Sufletul meu. M-am agățat de ideea integrării fără să înțeleg ce înseamnă. Nu puteam visa decât să supraviețuiesc, dar Sufletul meu știa un adevăr mai mare. Cu îndrumarea Sufletului și un angajament total al acestei femei, mi-am început integrarea. 

  Această carte este povestea mea.


  Capitolul 1: O CRĂPĂTURĂ ÎN PERETE




Am fost diagnosticată cu tulburare de personalitate multiplă când aveam treizeci și șapte de ani. Nu am fost de acord cu diagnosticul, dar știam că ceva era în neregulă cu mine. Eram într-o permanentă suferință fizică și emoțională și îmi era foarte greu să iau decizii simple. Fiecare parte a vieții mele era un haos.

	Cu șase ani înainte de a fi diagnosticată, am început să lucrez cu primul meu terapeut. În timpul unei ședințe de terapie m-a întrebat dacă am fost abuzată sexual. I-am spus că nu cred asta, dar când conduceam spre casă în acea seară, l-am rugat pe Dumnezeu să-mi arate adevărul.

	Bucățele de amintiri au început să treacă prin vălul uitării mele – sclipiri fulgerătoare atât de inimaginabile, încât abia reușeam să le fac față. Cum ar putea să fie asta real? Mi-aș fi amintit, mă gândeam eu. Pe măsură ce sclipirile au devenit amintiri depline, am fost schilodită de o durere emoțională atât de copleșitoare încât am început să plâng în fiecare zi. Am descoperit că era foarte dificil să fiu o mamă singură cu trei băieți, iar acum, având aceste amintiri tot mai des, de-abia puteam să funcționez.

	După câțiva ani de confruntare cu amintirile abuzurilor tatălui meu, am început să-mi amintesc de bărbați îmbrăcați în robe negre cu cagulă. Bucăți de amintiri mi-au sclipit în fața ochilor – imagini atât de îngrozitoare încât m-am întrebat dacă nu cumva am înnebunit. Odată cu aceste imagini a venit conștientizarea faptului că acești bărbați făceau parte dintr-un cult satanic. Cum mi s-ar fi putut întâmpla asemenea lucruri fără să-mi aduc aminte? 

	Julie, sora mea mai mică, a început și ea să aibă asemenea amintiri satanice. Mă suna la telefon și mă ruga să o ascult doar - era îngrijorată că aș putea să o influențez cu amintirile mele. 

	În octombrie 1992, m-a sunat să-mi împărtășească o altă amintire. În timp ce o ascultam pe Julie povestind ce i se întâmplase mamei noastre, părea că un perete invizibil s-a prăbușit, permițându-mi să văd totul în detalii șocante. Oprind-o pe Julie în mijlocul propoziției, i-am cerut detalii. În timp ce descria ceea ce vedea, nu mai puteam da adevărul deoparte. Amintirile noastre se potriveau cu exactitate! Imaginea mamei, violată sălbatic de tatăl meu și de adepții cultului său, mi-a provocat frisoane de-a lungul coloanei vertebrale. Am simțit că plonjez cu capul în jos într-o gaură întunecată și nu puteam face nimic în această privința. Fiecare amintire despre cultul satanic pe care o avusesem până în acest moment, mi s-a părut prea bizară pentru a fi adevărată. Erau atât de mult în afara tărâmului normalității, încât erau ușor de reprimat. Dar acum vedeam amintirile în timp real și asta m-a lovit foarte tare! Negarea mea s-a spulberat. Știam că aveam probleme.

	Am programat întâlniri cu diferiți terapeuți, în speranța că voi găsi pe cineva cu care aș putea lucra. Dar când m-am întâlnit cu ei individual, toți mi-au pus aceeași întrebare: dacă știam ce era Tulburarea Personalității Multiple? Am fost jignită și furioasă de întrebarea lor. Plecam de la fiecare întâlnire total descurajată. Dar trebuia să găsesc pe cineva care să mă ajute. La a șaptea ședință de terapie am încercat să descriu amintirile pe care le aveam. Plângând, eram incoerentă. Încă o dată, am fost întrebată dacă știam ce este Tulburarea de Personalitate Multiplă. L-am mustrat pe terapeut, spunându-i că știam ce este și că nu aveam așa ceva! Spre deosebire de ceilalți terapeuți care treceau peste asta, el nu a fost de acord cu mine, spunându-mi că mă văzuse schimbând personalitățile de cel puțin șase ori în timpul ședinței. Am părăsit biroul lui complet devastată.

	Așezându-mi capul pe volanul mașinii, l-am implorat pe Dumnezeu să mă ajute. I-am spus lui Dumnezeu că dacă acest lucru era adevărat, eram dispusă să mă confrunt cu asta. Instantaneu am văzut o fată tânără apărând pe scaunul din dreapta, lângă mine. Părea la fel de reală ca și mine, dar, din moment ce s-a materializat de nicăieri, știam că trebuie să fie o personalitate. Mi-a spus că se numea Candee. Nu putea să aibă mai mult de paisprezece ani. Era slăbuță, cu părul blond și creț. Ochii ei erau albaștri și avea cel mai dulce zâmbet. Am fost atât de șocată încât nu-mi amintesc cum am condus mașina până acasă.

	Am început să lucrez cu terapeutul care insistase că sunt o personalitate multiplă. Mergeam la biroul lui pentru o ședință și mi se spunea doar după câteva minute că ședința s-a încheiat. El mă informa că am fost acolo o oră întreagă, dar eu nu îmi aminteam nimic! Am început să înregistrez ședințele, ca să pot auzi ce se întâmpla cu mine. Când am ascultat caseta am fost surprinsă. Am auzit diferite voci împărtășind lucruri despre care nu aveam nici o amintire. Chiar dacă terapeutul mi-a înmânat caseta după fiecare ședință, tot nu credeam ce era pe ea. Poveștile spuse de diferitele voci erau prea exagerate pentru a fi adevărate; era mai ușor pentru mine să cred că eram nebună.

	Am început să iau notițe de pe casetele înregistrate, iar când fiecare personalitate nouă se prezenta, scriam numele lui sau al ei în jurnal. Am făcut asta ani de zile. Mi se părea că lucrez la un puzzle în care piesele care mă reprezentau erau împrăștiate peste tot. Credeam că dacă țin evidența tuturor numelor diferite și a tuturor poveștilor, voi putea în cele din urmă să mă regăsesc. Mi-am răsfoit jurnalele după câțiva ani și am numărat numele pe care le notasem și, spre uimirea mea, numărătoarea a depășit cu mult peste trei sute de personalități diferite.

	Într-o zi, în timp ce făceam cumpărături în magazinul Target cu fiii mei, am auzit vocea ascuțită a unui copil strigându-i. Am văzut un băiețel de patru ani cu pistrui și păr șaten, care le striga în repetate rânduri băieților mei că trebuie să vină să vadă jucăriile. Gesticula sălbatic, alergând înainte și înapoi pe culoarul de jucării. Cum stăteam acolo, blocată în spatele unui fel de perete interior de sticlă, am văzut bulversarea fiilor mei și n-am avut nici o putere să fac ceva în acest sens. În mod intuitiv știam că acest copil era conectat cu mine și presupusa mea multiplicitate. În clipa următoare, m-am întors de cealaltă jumătate a zidului, încercând să fac față situației stânjenitoare în care-i pusesem pe fiii mei. La acea vreme, credeam că ceea ce văd eu era ceea ce vedeau toți. Au trecut mulți ani până să înțeleg că băiețelul care alerga pe culoarul cu jucării eram eu! Fiii mei erau jenați pentru că își vedeau propria mamă alergând în sus și în jos pe culoarele magazinului, comportându-se ca un copil de patru ani.

	Starea mea se înrăutățea. Sinuciderea era o cale de a scăpa, dar nu puteam să le fac asta copiilor mei. Am găsit un spital care ar fi putut să mă ajute. Era descris ca una din instituțiile de top din țară, care se ocupă de tulburări disociative.

	M-am internat pe 12 august 1993, iar ceea ce trebuia să fie un program de douăzeci și opt de zile s-a transformat în opt luni consecutive de spitalizare. M-am deteriorat atât de tare încât cei de la centrele de plasament au fost chemați să mă ajute. Mi-au spus că dacă nu voi semna de bunăvoie ca fiii mei să fie preluați de stat, mă vor duce în instanță și vor dovedi că nu sunt aptă să-i îngrijesc, iar apoi nu îi voi mai primi niciodată înapoi. Acest lucru m-a îngrozit atât de mult, încât am semnat de bunăvoie actele.

	De asemenea, începeam să-mi amintesc experimentele guvernamentale făcute pe mine. Medicul mi-a spus că nu eram primul pacient care îi împărtășea acest tip de informații. Mi-a spus că guvernul a recunoscut că a experimentat pe americani cu ani înainte, dar în acel moment eram foarte copleșită și nu mai puteam accepta niciun alt detaliu despre trecutul meu. Așa că Sufletul meu le-a pus deoparte până mai târziu.

	După ce am fost externată, am revenit periodic în spital în următorii doi ani și jumătate, datorită instabilității mele. În timp ce trăiam singură între perioade de spitalizare, am participat în fiecare zi la programul ambulatoriu al spitalului și m-am întâlnit de trei ori pe săptămână cu medicul meu, dar nimic nu părea să mă ajute. Încă aveam un comportament schimbător și amintirile nu se opreau niciodată. Mă simțeam fără speranță.

	În ședințele de terapie, am început să aud cuvintele: există ceva mai mult. A început ca o șoaptă liniștită și cu cât mă simțeam mai blocată, cu atât a devenit mai puternică. În cele din urmă, în completă disperare, am cedat. După câteva săptămâni urma să mă întâlnesc cu femeia care avea să mă ajute să mă integrez. Norma Delaney a creat o punte peste abisul urii mele de sine, cu o iubire plină de compasiune, atât de autentică, încât am început să simt și să experimentez lucruri pe care nu le-am trăit niciodată înainte. Am învățat de la ea. M-a învățat să devin reală.

	Spre deosebire de medicii și terapeuții cu care lucrasem înainte, ea era dispusă să pășească dincolo de limitele metodologiei psihologiei acceptate, în favoarea a ceva care să asigure o integrare autentică, născută din Sufletul meu.

	

	*****

	

	Folosirea cuvântului „Eu” în textul anterior a fost doar pentru a înțelege semantica, sensul cuvintelor. În realitate, nu exista un „Eu”. Nu aveam nicio conștientizare despre mine ca individ. În schimb, exista un corp fizic, ce conținea fragmente de conștiință ținute împreună de Sufletul meu, pentru a merge mai departe în viață. Imaginați-vă o ușă rotativă prin care intră și ies oameni într-un ritm rapid. Fiecare personalitate care vine la înaintare preia conversația de unde a lăsat-o precedenta. Nu putea să existe niciun indiciu despre schimbarea personalității, pentru că asta ar fi atras atenția. Exista o coeziune a conștientei, care permitea tuturor personalităților să curgă unitar.

	Când se naște un bebeluș, părinții (dacă sunt iubitori), îl țin în brațe și au grijă de noul născut. Această simplă acțiune invită Sufletul, prin respirație, să intre în corp. În timp ce eram în spital, ca nou născut, am primit o astfel de îngrijire de la personalul spitalului. Dar odată ce am fost adusă acasă, a început regimul de instruire.

	Când aveam trei zile, tatăl meu m-a scos afară și m-a așezat în iarbă. Dându-se puțin în spate, a urmărit să vadă cum voi reacționa. Pe măsură ce mi se făcea frig și foame, plânsul meu se transforma în țipete de furie. Slăbită din cauza lipsei de hrană, am intrat într-o stare de inconștiență, dar el nu accepta aceasta. Mă lovea cu piciorul ca să mă trezească si tot procesul începea din nou. Acest lucru a continuat până la primele ore ale dimineții.

	De câte ori a trebuit tatăl meu să mă lovească pentru a mă trezi din moarte? Cât timp aș fi plâns până să renunț? Oricare ar fi fost criteriul, l-am trecut cu brio. Eram luptătoarea pe care o căuta.

	Cum de-mi amintesc asta? Sufletul meu mi-a arătat această amintire acum mulți ani. A început să-mi împărtășească scopul acestei vieți. Înainte de nașterea mea, Sufletul meu știa miile de ani pe care le trăise în formă umană, experimentând viața printr-un văl de ură de sine. Ea a ales ca această viață să fie diferită. Fiind născută din părinți care erau stăpâni ai fricii, am creat o experiență atât de exagerată a fricii, încât fie mă pierdeam în ea, fie descopeream adevărul a cine sunt eu cu adevărat. A fost un mare risc, dar Sufletul meu a fost dispus să și-l asume.

	Norma a susținut un spațiu de compasiune iubitoare, care mi-a permis să mă simt suficient de în siguranță, pentru a înfrunta adevărul experiențelor vieții mele, câte o amintire pe rând. Abia după ce am lucrat împreună timp de peste douăzeci de ani și am știut fără îndoială că amintirile erau adevărate, am putut să cercetez pe internet ceea ce a recunoscut guvernul. Asta m-a șocat profund și a validat tot ceea ce îmi amintisem. Mi-am dat seama că intenția părinților mei, combinată cu programul guvernamental de control al minții, avea un singur scop: să creeze o personalitate multiplă pe care ei să o poată controla de la bun început, iar această instruire mi-a afectat fiecare parte a vieții mele.

	Această carte este despre călătoria mea miraculoasă către integrare și lumină. Este despre transformarea mea, de la a trăi în întuneric la a fi o persoană cu o conștiință înaltă. Este vorba de a lucra în afara cutiei minții pentru a înțelege o alegere făcută înainte de nașterea mea. Multiplicitatea, care a funcționat atât de miraculos timp de treizeci și șapte de ani, a început să se dezvăluie, pentru că am permis ca prima bucată de adevăr să străpungă bariera negării mele. Acel prim adevăr a creat o mică crăpătură în pereții disocierii mele. Ceea ce lumea din afară percepea ca haos, era de fapt începutul noii mele vieți.

	Cum a fost posibil ca această integrare să fie realizată în cele din urmă? Înțelepciunea Sufletului este mult mai mult decât realizăm noi, oamenii. Eu, omul, am avut nevoie de un alt om care să mă ghideze, să mă ajute să văd că există și o altă cale. Sufletul meu m-a adus la Norma Delaney, pentru a-mi începe călătoria de integrare. Prin faptul că am putut să o ating și să-i vorbesc, simțind cum dragostea și compasiunea ei mă îmbrățișează, am început să am încredere și în altceva decât în frică. Ea a fost stânca instabilității mele. Nu știam nimic despre Sufletul meu, dar prin ea, am cunoscut lumina din mine. Nu puteam visa decât să supraviețuiesc, dar Sufletul meu știa că viața putea fi mult mai mult decât doar supraviețuire. Cu îndrumarea Sufletului meu și un angajament total al acestei femei, mi-am început integrarea. Au fost mulți care i-au spus Normei că așa ceva nu e posibil și mai bine renunță. Spuneau că nu mă voi integra niciodată, dar ea știa că împreună cu Spiritul orice este posibil.

	Această carte a fost scrisă pentru a le arăta altora că există o altă cale. Indiferent ce s-a întâmplat în trecutul tău, dacă vrei cu adevărat să te vindeci, poți, prin înțelepciunea propriei tale conștiințe superioare. Nu trebuie să ai un plan. Doar spune „da” Sufletului tău, și acesta va fi începutul.






  Capitolul 2: ÎNTÂLNIREA CU NORMA




Mă întâlnesc cu Norma Delaney pentru prima dată. Deschizând ușa, ea zâmbește și mă invită să intru. În timp ce îi scanez aspectul, examinez totul, de la culoarea pantalonilor și a bluzei, până la bijuteriile care-i împodobesc gâtul, încheieturile mâinilor, urechile și degetele. Sunt un computer uman, memorând totul pentru referințe viitoare. Dar există ceva dincolo de fizic care mă intrigă. Ochii ei emană propria lor viață. Mă invită să am încredere doar privind în ei. Întreaga ei ființă radiază o energie pe care o găsesc reconfortantă.

	Urmând-o în sufragerie, mă opresc și mă uit în jur cu uimire. Ficuși înalți sunt în ambele părți ale camerei, având lumini albe scânteietoare întrețesute printre ramurile lor. Plante aflate în diferite stadii de înflorire cresc peste tot. Sunetul clipocit al unei fântâni arteziene și clinchetul unui clopoțel de vânt adăugau ultimele retușuri unei camere ce era pur și simplu magică.

	Zâmbindu-mi călduros, Norma mângâie canapeaua, invitându-mă să iau loc lângă ea. Clătinându-mi capul în semn că nu, mă așez pe podea, cu spatele la perete. Din păcate, asta nu mă ajută să-mi controlez anxietatea. În interiorul meu aud multe voci care vorbesc.

	O să mă placă?

	Pot să am încredere în ea?

	E atât de frumoasă!

	Nu spune nimic. Las-o pe ea să facă prima mișcare.

	Mâinile mi se agită nervos; respirația mea este rapidă și superficială.

	Norma vorbește încet; mă întreabă ce mi-ar plăcea să îndeplinesc.

	Cu o schimbare de personalitate și o grămadă de cuvinte grăbite, cineva începe să strige: 

	– Trebuie să-mi recuperez fiii! Am tot intrat și am ieșit din spital din 1993 încoace. Ar fi trebuit să fie un program de douăzeci și opt de zile...

	Brusc, corpul se transformă, în timp ce Roberta afirmă sfidător: 

	– Știu că ei cred că sunt o personalitate multiplă, dar greșesc! Trebuie să mă stabilizez, ca să-mi pot recupera băieții...

	Fără nici măcar o întrerupere, capul se îndreaptă și o voce furioasă și ascuțită cere: 

	– Care sunt acreditările tale? Ai mai lucrat vreodată cu cineva cu personalitate multiplă? Numele meu e Charlotte. Nu vreau să lucrez cu nimeni, decât dacă știe ce face.

	Înainte ca Norma să poată răspunde, Roberta se întoarce, și fără nicio pauză, imploră: 

	– Trebuie să-mi recuperez fiii, poți să mă ajuți?

	Înainte ca Norma să scoată un cuvânt, Roberta a plecat din nou.

	Vin multe personalități. Majoritatea nu sunt conștiente de cele care vin înaintea lor. Fiecare pleacă înainte de stabilirea oricărui tip de conversație coerentă. În cele din urmă, apare Daniel, care vorbește cu o voce profundă: 

	– Eu sunt un protector. Am treizeci și trei de ani, 1,87m înălțime, păr blond și ochi albaștri. Știu că fac parte dintr-un sistem care trăiește într-un corp feminin, dar este important să mă vezi așa cum sunt. Eu sunt aici să te ajut în privința copiilor. Ei nu au încredere în nimeni, nici măcar în doctorul Barnes. Voi face tot ce pot ca să te ajut. Tot ceea ce trebuie să faci este să mă strigi pe nume și eu voi veni. 

	Fără altă zarvă, pleacă. Corpul stă nemișcat. Momentele trec în tăcere, până să vin în față să mă prezint:

	– Eu sunt Sebrina, cea care a făcut programarea cu tine. Îmi pare rău dacă schimbările mele te-au speriat, dar știam că ele sunt nerăbdătoare să te întâlnească, așa că le-am lăsat să fie primele.

	– Nu mi-a fost frică, recunoaște Norma. Doar ascultam.

	– Crezi că ne poți ajuta?

	– Am văzut filme cu oameni care aveau personalitate multiplă, zice Norma, dar nu am studiat și nu am citit nicio carte despre acest subiect.

	– Înțeleg asta, intervin eu. Nu asta este ceea ce-mi doresc. Am lucrat ani de zile cu profesioniști și nu suntem nici măcar pe aproape să fim integrați. Am nevoie de cineva care lucrează cu tărâmul psihic și spiritual. Avem atât de multe părți ale memoriei noastre care se confruntă cu lucruri neobișnuite, încât nu mai știu ce să mai cred. Crezi că ne poți ajuta?

	Chipul Normei e îmbujorat de iubire în timp ce răspunde: 

	– Eu lucrez cu energia compasiunii care pare să știe să facă lucruri dincolo de ceea ce știe partea mea umană. Îi spun Spirit sau tărâmul psihic. Lucrez în acest domeniu de mulți ani. Cred cu adevărat că nu există nici o boală în care Spiritul să nu poată ajuta o persoană să se vindece.

	Înainte să răspund, un bărbat atrăgător intră pe ușa din față. Are vreo patruzeci de ani, păr lung și alb, prins la spate într-o coadă. Mirosul de piele și tutun de pipă plutesc pe lângă el în timp ce intră în cameră.

	– Este în regulă, mă asigură Norma. Acesta este soțul meu, Garret.

	Corpul meu s-a ridicat dintr-o dată, în timp ce un băiețel strigă: 

	– Hei, și eu sunt băiat! 

	Alergând spre Garret, el exclamă: 

	– Am patru ani și mă numesc Robbie!

	Imaginați-vă, dacă vreți, corpul unei femei de patruzeci de ani alergând către acest bărbat în stilul unui băiețel. Întinzându-și brațele și cu un zâmbet larg pe față, Robbie se oprește la câțiva centimetri  de Garret, așteptând reacția lui.

	Luând totul cu grijă, Garret dă din cap cu blândețe și răspunde: 

	– Îmi face plăcere să te întâlnesc, Robbie. 

	Uitându-se la Norma, zâmbește și se scuză politicos.

	Fără a fi perturbat, Robbie se întoarce și se aruncă pe canapea lângă Norma. Animat și cu o față strălucitoare, își flutură mâinile deasupra capului și umerilor. 

	– Cine este tu? Îl cunoști pe Barnie! Îl iubesc pe Barnie! Oh... Sebrina îmi spune să mă întorc înăuntru, pentru că ea încă nu terminase. M-am bucurat să te cunosc, declară el fericit. 

	Cu această declarație, el o îmbrățișează pe Norma înainte să dispară înăuntru.

	Revenind în față, eu râd, în timp ce spun: 

	– Robbie este o parte importantă a sistemului. Este un protector, care ne aduce tuturor râsete și bucurie. Îl adoră pe doctorul Barnes și îi zice Barnie. Foarte mulți dintre ceilalți copii sunt îngroziți de bărbați, așa că refuză să vorbească cu doctorul Barnes, astfel că multe părți din povestea noastră sunt lăsate pe dinafară. Să nu mă înțelegi greșit – Doctorul Barnes este cel mai bun doctor pe care l-am avut vreodată. El poate vedea și auzi lucruri pe care ceilalți doctori nu au putut. El nu judecă niciodată, indiferent de ceea ce împărtășim, dar se pare că, oricât de mult am lucra cu el, există întotdeauna mai multe amintiri care așteaptă să fie adresate. De aceea simt că trebuie să fie ceva mai mult! 

	Respirând adânc, adaug: 

	– Simt că tărâmul spiritual este locul unde se află răspunsul nostru, dar nu-mi spune încă nimic! Trebuie să-ți spun puțin din povestea noastră. După aceea poți decide dacă vrei să lucrezi cu noi. Noi ne-am născut într-un cult satanic, pe lângă asta, tatăl meu ne-a implicat într-un program guvernamental, un fel de program de control al minții. Știu că sună de necrezut, nici eu nu știu ce să cred, dar crezi că ne poți ajuta?

	Zâmbind cu căldură, Norma spune: 

	– Da, Sebrina, te voi ajuta. Va fi o aventură pentru fiecare dintre noi, pe măsură ce vom descoperi cum ne va conduce Spiritul.




	*****




	OBSERVAȚIA NORMEI:




	Fiecare client nou, cu care sunt de acord să lucrez, este o oportunitate pentru mine de a mă deschide spre și mai multe descoperiri. Sunt un facilitator energetic în parteneriat cu Spiritul, pe care-l recunosc ca fiind sinele meu intuitiv. De-a lungul anilor am lucrat cu multe persoane, fiecare cu probleme diferite. Îi învăț pe fiecare să se conecteze cu propriul lor Spirit, pentru propria lor vindecare. Spiritul mă conduce în ceea ce am de făcut, mă asigură continuu că tot ceea ce trebuie să fac este să fiu prezentă și voi fi îndrumată.

	Habar n-aveam cum va merge întâlnirea cu Sebrina. Ne întâlnisem anterior la un eveniment Kryon în Seattle, Washington. Aceste evenimente sunt oportunități de a ne întâlni cu alți oameni, care aleg să lucreze cu Spiritul. Mulți sunt vindecători, persoane care fac channeling sau profesori care predau subiecte metafizice.

	Sebrina a luat microfonul și a cerut ajutor. I-am fost recomandată ca fiind cea mai potrivită persoană care poate să o ajute să se vindece. Mi-a spus că era o personalitate multiplă. Singura mea experiență de înțelegere a multiplicității era ceea ce văzusem în filme ca „Cele trei fețe ale Evei” și  „Sybil”. Credeți-mă, filmele sunt nimic în comparație cu realitatea. Sebrina a apărut și aventura care mi-a schimbat viața a început.

	A fost una dintre cele mai neobișnuite experiențe pe care le-am trăit vreodată. Știam de la Spirit că trebuia să fiu foarte liniștită în prezența ei. Am urmărit-o pe această femeie când a intrat în sufrageria mea. Eforturile ei de a părea normală erau contrazise de tensiunea evidentă din corpul ei. Ochii ei priveau peste tot. Aveam impresia că memorează tot ce era în jurul ei, pentru a căuta probabil o cale de scăpare. În ciuda faptului că și-a luat timp pentru a se machia, puteam vedea tristețea profundă din ochii ei. Întregul ei corp emana o profundă oboseală.

	Am invitat-o să se așeze pe canapea, lângă mine, dar ea a preferat să se așeze pe podea, cu spatele sprijinit de perete. Pe cât de repede vorbeam cu o persoană, imediat apărea altcineva. Unii erau adulți, precum Daniel. El a arătat o profundă înțelepciune și bunătate, în timp ce mi-a spus că este gata să mă ajute în orice fel ar fi putut. M-a informat cu bunăvoință că a înțeles faptul că trăiește într-un corp feminin, dar era important pentru el să-l văd așa cum era cu adevărat. Lucrul uimitor este că, pe măsură ce am început să-l cunosc pe Daniel de-a lungul timpului, l-am văzut ca persoana care era. În ciuda faptului că trăia într-un corp feminin, prezența sa masculină era cu mult peste înălțimea femeii.

	Au apărut copii, atât băieți cât și fete. Aveam impresia că ei erau cei curajoși, care veneau să-mi evalueze reacția față de ei. În spatele ochilor copiilor, puteam vedea mulți alți ochi, privind, prea speriați să iasă afară și să vorbească în numele lor. Am stat acolo asistând la un miracol al vieții. În fiecare ființă umană există potențialul de a se despica într-o mulțime de fragmente, la fel ca orice lucru care se sparge. M-am simțit onorată și gata să asist această persoană, cu orice ne-ar îndruma Spiritul să facem. Nu mi-a trecut niciodată prin cap ce călătorie uriașă începeam. Niciodată nu mi-a venit în minte să întreb cât de mult ar dura acest lucru și toate celelalte întrebări pe care mi le-au pus oamenii de atunci.

	Am fost aduse împreună de o forță misterioasă; mintea mea nu a fost niciodată suficient de prezentă pentru a se îndoi. Singurul lucru pe care l-am aflat mulți ani mai târziu este că încă simt la fel. Este ca și cum aș fi fost în pregătire într-un program universitar, diferit de orice mi-aș fi putut imagina vreodată. Simt și știu că am fost binecuvântată, prin faptul că mi s-a permis să fac parte din acest miracol.

	Gândindu-mă în urmă la începuturile noastre, îmi dau seama cât de inconștiente eram amândouă. Inocența a fost cea mai puternică trăsătură a noastră. Ne-a permis amândurora să fim conduse de Spirit. Cred cu adevărat că aceasta este povestea unei ființe umane sfărâmate, cunoscută în mod obișnuit ca personalitate multiplă, ce a fost condusă spre integrare deplină.

	Motivul pentru care această integrare este neobișnuită, este pentru că a fost condusă de Kuan Yin, care este Iubirea Compasională și Divină. Când am întâlnit-o pe Sebrina, știam că trebuie să transmit mai mult decât cuvintele lui Kuan Yin. M-am deschis pe deplin energiei lui Kuan Yin, care a trezit compasiunea ce trăia deja în mine. Această conexiune puternică mi-a permis să comunic ușor cu Sufletul Serenei, deschizând ușa unei noi ființe umane vindecate.






  Capitolul 3: ÎNVĂȚ SĂ RESPIR


Bat la ușă și încerc să ascult sunetul pașilor. Nu aud nimic, bat și mai tare. Tot niciun răspuns. În timp ce stau acolo fără scop, mă întreb ce să fac. În cele din urmă, după un timp ce pare o eternitate, Norma deschide ușa.

	Zâmbind, mă ia de mână, spunându-mi: 

	– Intră. Nu trebuie să bați la ușă, scumpo.

	– Vorbești serios?

	Cum poate avea încredere în noi!

	E un truc!

	– Desigur, Sebrina. Nu am de ce să mă tem. Dacă nu mă găsești înseamnă că sunt sus la etaj, unde lucrez cu un alt client. Fă-te comodă și eu voi coborî imediat.

	Uimită de ce-mi spusese, rămân tăcută. O urmez în sufragerie și mă așez pe fotoliul vizavi de ea. 

	– Vino să stai lângă mine, sugerează Norma.

	Iau loc lângă ea și mă întreb de unde ar trebui să încep. N-a fost nevoie să mă îngrijorez de asta, pentru că imediat a apărut Robbie. 

	– Bună! Sunt eu, Robbie! Mi-a fost dor de tine. Mă bucur că estem aici. Am spus doctorului Barnie despre tine. 

	Oprindu-se să tragă aer în piept, vorbește mai departe grăbit: 

	– Sunt mulți copii care așteaptă să te vadă. Cum de a trebuit să așteptăm atât de mult înainte să putem veni la tine acasă?

	Zâmbind larg, așteaptă ca Norma să răspundă. Înainte ca ea să aibă șansa de a răspunde, fața se transformă și ochii se rotesc cu inocență, pe măsură ce are loc schimbarea. 

	– Trebuie să merg să fac pipi, șoptește o voce de copilaș. 

	Strângându-și picioarele, copilul se clatină datorită disconfortului. Zâmbind și fără să comenteze, Norma o ia ușor de mână, conducând-o la baie. Mersul copilului este rigid și dezechilibrat, la fel cu al unui copil mic care acum învață să meargă. Cu cât se apropia de baie, cu atât devenea mai rigidă. Își trage mâna din mâna Normei, se îndoaie pe podea și scâncește: 

	– Voi face pipi pentru ea! exclamă Robbie, venind la înaintare. Eu nu mi-e frică. 

	Ieșind din baie câteva minute mai târziu, exclamă triumfător: 

	– Jennifer e speriată de multe lucruri. Nu vorbește prea mult, dar eu încerc mereu să o ajut.

	Din două salturi, el aterizează din nou pe canapea.

	– Lui Barnie nu-i pasă dacă ne vedem cu tine. Eu este bucuros. Vreau să-mi petrec timpul cu tine azi, bine? 

	Strecurându-se mai aproape, Robbie se apleacă pentru o îmbrățișare. 

	– După ce toți ceilalți vor vorbi cu tine, putem fi împreună?

	– Bineînțeles că putem, scumpule. Și eu vreau să fiu cu tine. 

	Ținându-l aproape, Norma îl îmbrățișează strâns înainte de a-i da drumul. Ridicând privirea spre ea, el râde.

	– Cred că e timpul să vorbești cu ei, pentru că le e foarte greu. 

	Fericit, el se duce în spate, făcând loc Sebrinei.

	– Nu știu de unde să încep, spun eu, frecându-mi fruntea pentru a avea claritate.

	– Să începem cu respirația, astfel încât corpul tău să se simtă mai liniștit, sugerează Norma. 

	Mă invită să mă așez și să-mi închid ochii, ea începe: 

	– Ascultă-mi vocea și dă-ți voie să te liniștești. Inspiră adânc pe nas, apoi expiră încet pe nas. Lasă-ți umerii să se relaxeze. Simte cum aluneci și mai adânc în burtica ta. Această respirație îți va ajuta corpul să știe că e în siguranță. 

	După câteva minute în care m-a îndrumat să respir, mă întreabă dacă mă simt în stare să încep.

	– Mă simt mult mai bine. Mulțumesc, Norma.

	Mă întreabă despre ce aș vrea să vorbesc astăzi.

	– Am crezut întotdeauna că mi-am ales părinții dintr-un motiv anume. Nu știu care este acest motiv, dar îl simt. Am tânjit după o conexiune spirituală de când mă știu. Asta m-a determinat să încerc diferite lucruri în viață. Acum câțiva ani am început să meditez. Într-o dimineață, în meditație, am văzut o lumânare pâlpâind sub un coș împletit. Aveam ochii închiși, dar jur că am văzut asta, Norma! Apoi am auzit o voce spunând: „Nu-ți ascunde lumina sub coșul împletit.” Chiar dacă știam că aceste cuvinte provin din Biblie, asta nu a schimbat cât de real a fost acel moment pentru mine. Am avut multe astfel de experiențe, majoritatea înainte de a fi diagnosticată.

	– Mai povestește-mi despre o altă astfel de experiență, sugerează Norma.

	– Ei bine, acum câteva luni, am început să simt că, pentru a mă integra cu adevărat, trebuie să îmi schimb numele în mod legal. În acel moment nu aveam nicio idee care ar putea fi. Când i-am împărtășit ideea doctorului Barnes, el a zis că e o prostie. Dar, Norma, sentimentul nu a dispărut – a devenit mai puternic! Într-o dimineață, când încă eram pe jumătate adormită, am auzit acea voce care mi-a șoptit despre lumina de sub coș, spunându-mi: „Noul tău nume va fi Serena-Faith Masterson și va trebui să-l schimbi legal pentru ceea ce va urma.” Și așa am făcut. L-am schimbat legal, dar nimeni nu mă strigă așa.

	– Nu este ciudat? Să auzi voci? Uneori mă întreb dacă nu sunt pur și simplu nebună. În mod intenționat nu menționez anumite părți din povestea mea. Nu le împărtășesc niciodată terapeuților, pentru că este foarte incomod.

	 Apucând o pernă de pe canapea, o apăs pe stomac, sperând că va opri o parte din anxietatea pe care o simt.

	– Hai să o luăm mai ușor, astfel încât să ne putem uita la îngrijorările tale câte una pe rând, spune Norma. Primul lucru pe care l-am auzit spunându-mi-l este că ești conștientă de o intuitivitate din tine, care te ghidează și te îndrumă. Înțeleg asta. De-a lungul anilor, am învățat că, deși mintea nu are nicio idee despre vreo situație dată, Spiritul știe pe deplin de ce are nevoie o persoană pentru propria sa vindecare. Discuțiile despre Spirit sau fenomenul psihic nu mă intimidează. Cred și știu că sunt adevărate. Așa lucrez eu. Pe măsură ce vom lucra împreună, vom descoperi adevărul în legătură cu ceea ce ți s-a întâmplat.

	– Acum, acest lucru este important și vreau să mă asculți, afirmă ea clar, ridicând vocea.  Nu ești nebună! De fapt, ești o ființă umană remarcabilă, care ți-ai folosit abilitatea psihică pentru a te menține în viață. Majoritatea oamenilor ar fi cedat vieții pe care ai trăit-o tu. Îți dai seama cât de uimitor este Sufletul tău?

	Nu mă simt confortabilă când cineva îmi face complimente, așa că schimb subiectul, spunând: 

	– O mare parte din timp nu știu care este diferența dintre ce e real și ce este închipuit, iar asta mă deranjează cumplit. Știu că Robbie este real, pentru că pot să-l văd. Suntem doi oameni foarte diferiți. Îmi amintesc când dădea ture în sus și în jos pe culoarele magazinului Target, strigând la fiii mei să se grăbească și să meargă să vadă jucăriile. Oamenii se holbau, iar fiii mei împietriseră, dar nu l-am putut opri! El face ce vrea el. Îi văd pistruii și nasul cârn... și zâmbetul lui mă face să mă simt fericită. Dar alți oameni nu-l văd deloc!

	În timp ce mă opresc să respir, îmi încolăcesc brațele în jurul mijlocului și continui: 

	– Când ceilalți vin în corp, de obicei nu-mi amintesc nimic. Știu că am pierdut timpul, pentru că mi se spune despre asta mai târziu. Mă pun la îndoială în mod constant. Mă întreb dacă, oare, vreau atenție atât de tare, încât aș face orice. 

	Ștergându-mi lacrimile de pe față, continui: 

	– Frustrarea și furia pe care le simt față de mine sunt constante. Doar spunându-ți atât de multe, corpul meu țipă de durere!

	– Sunt mândră de tine pentru că mi-ai împărtășit asta, spune Norma încurajându-mă.

	– Crezi că totul ar putea fi o minciună? întreb eu cu speranță. Ți-am spus, nu știu ce să cred și este greu să fac diferența dintre ce pretind eu că este și ce e real, așa că poate tot ce-mi amintesc este o minciună...

	– De ce crezi că ar putea fi o minciună, Sebrina?

	– Gândul acesta îmi vine mereu în minte. Cum să trec de la a crede că viața mea a fost într-un fel, apoi poc! – descopăr o poveste total diferită, care este atât de ciudată, încât oricine ar pune-o sub semnul îndoielii.

	– Știu că vrei răspunsuri, Sebrina, dar asta va dura timp. Poți să îți dai voie să descoperi adevărul cu blândețe?

	– Când sunt cu tine, cred că orice e posibil. 

	Strângându-i mâna Normei, adaug: 

	– Da, dacă o vei face cu mine.

	– Bineînțeles că o voi face. Acum haide să mergem sus să respirăm.

	Respirația pe care mă învață Norma să o fac este o respirație sacră, din Sufletul meu. Am simțit unele dintre recompensele acestei respirații mai lente, pentru că îmi liniștește corpul și îmi oferă o pauză, de la frica constantă în care mă aflu, dar încă nu conștientizez ce este cu adevărat această respirație. Asta va veni ani mai târziu.


	*****


	Norma îmi zâmbește, în timp ce mă invită să mă întind pe masa de masaj.

	Nimeni nu mă va atinge.

	Nu mă pot întinde pe spate – nu, nu, nu!

	– Vreau să merg înapoi pe canapea, scâncește o voce de copil.

	– Știu că ți-e frică, spune Norma cu blândețe. Nu te voi răni. Dacă te întinzi pe spate, te pot ajuta să respiri mai ușor.

	– Așa voi face! strigă Robbie. 

	Cățărându-se pe masa de masaj, se trage până la capătul îndepărtat și își atârnă capul în afară.  

	– Așa? întreabă jucăuș, chicotind.

	Râzând, Norma îl așază în centrul mesei de masaj.

	– Vezi, respir foarte bine.  Arătând cu degetul spre stomac, îl împinge în sus și în jos, exagerându-și respirația pentru efect.

	– Da, Robbie, faci respirația bine, murmură blând Norma. Dar știai că respiri invers?

	Trăgându-se înapoi, se încruntă la ea întrebător.

	Așezându-și mâna pe stomacul lui, zâmbește și îl îndrumă să-și încetinească respirația.

	– Când inspiri, stomacul tău se dă în spate, iar când expiri, stomacul tău iese în afară. Știai asta?

	– Da, acesta e modul corect. Știu asta! strigă Robbie.

	– De fapt, este invers, dragule.

	– Nu poate să fie așa! exclamă Robbie.

	– Dacă ai respirat într-un singur mod întreaga ta viață, e normal să ți se pară greșit să respiri altfel, răspunde calm Norma. Dar te pot asigura că este invers. Ai vrea să înveți să respiri într-un mod care să vă ajute pe toți?

	Vorbind cu o voce liniștită și melodioasă, ea îl îndrumă pe Robbie să respire într-un mod nou. 

	– Joacă-te cu mine și inspiră, în timp ce-ți împingi stomacul în afară. Observă unde ți se oprește respirația. Este în pieptul tău sau o aduci mai jos, adânc în burtica ta? Dă-le voie mușchilor stomacului să se relaxeze. Asta e. Acum, în timp ce expiri, adu-ți stomacul înspre interior.

	Pe următorul inspir, mă schimb și exclam cu teamă: 

	– Este prea greu!

	– E în regulă. O vom face încetișor. 

	Vorbind cu blândețe, Norma întreabă: 

	– Ai încercat vreodată să faci ceva nou și la început se simțea atât de ciudat încât îți spuneai că e greșit, dar cu cât făceai asta mai mult, cu atât devenea mai confortabil?

	– Da, dar cum aș fi putut să greșesc în tot acest timp? am strigat eu.

	– Scumpo, n-ai greșit. Oamenii care au fost traumatizați la o vârstă fragedă tind să respire la nivelul pieptului. Le e frică să intre adânc în corpul lor. Ei dau vina pe corp pentru durerile pe care le au și nu vor să aibă nimic de-a face cu el. Hai să ne jucăm cu asta. Imaginează-ți că ești pe o placă de surf, pe creasta unui val și simte-te cum te scufunzi mai adânc în corpul tău, cu fiecare respirație. Simte cât de ușor se poate mișca respirația.

	Încerc să mă imaginez pe o placă de surf, pe un val mare, dar indiferent cât de viu îl văd, nu sunt în stare să intru mai adânc în corp. Respirația se oprește în gât și corpul meu se simte ca o piatră de granit. Nu există nicio posibilitate ca eu sau altcineva să intrăm așa în corp. 

	– Nu pot face asta, Norma, îmi pare rău!

	– Nu-ți mai cere scuze, nu ai greșit cu nimic. Hai să exersăm cum se simte să inspiri și să expiri, cu burtica mișcându-se așa cum ți-am arătat. Vreau să exersezi asta oricând ai ocazia. Doar așază-ți palma pe burtică și inspiră, în timp ce simți cum burtica se ridică. Poți face un joc din asta?

	– Bine, voi încerca, dar putem să ne întoarcem jos, să vorbim?

	– Da, dar ar fi de folos să mâncăm ceva, înainte să mai facem ceva astăzi.

	O altă eroare. Vor exista mai multe schimbări, deoarece mâncarea este o problemă pentru noi toți. Conducându-mă pe drumul spre bucătărie, Norma spune: 

	– Știu că ai prefera să continui și să ignori faptul că trebuie să mănânci, dar lucrăm deja de ceva vreme, iar corpul tău ar aprecia o gustare înainte să mergem mai adânc în orice alte subiecte. Poți să-i dai voie cuiva, care vrea să mănânce, să vină la înaintare?

	– Eu sunt acela! strigă Robbie, cu bucurie.

	– Ce ți-ar plăcea? întreabă Norma.

	– Vreau desert, cum ar fi tort sau prăjiturele.

	Scotocind în frigider, Norma răspunde: 

	– Știu că dulciurile sună bine, dar haide să începem cu ceva mai sățios. Ai vrea un sandviș cu pui sau unul cu unt de arahide și jeleu?

	Alergând acolo unde stătea Norma, Robbie strigă: 

	– Vreau unt de arahide și jeleu!

	Luându-l de mână pe Robbie, Norma îl conduce înapoi la masă. 

	– Vreau să te așezi și să vorbești cu mine, în timp ce eu pregătesc o gustare pentru noi. Poți să faci asta?

	Imediat Robbie se retrage.

	– Hei, nu ai făcut nimic rău. Ești în regulă. Am nevoie doar de puțin spațiu pentru a pregăti gustarea noastră. Spune-mi orice vrei, iar eu voi asculta.

	– Mi place să mănânc orice dulce. La spital, furișam desertul tot timpul.

	 Acoperindu-și gura cu mâna, Robbie râde în mod jucăuș.

	– De ce trebuia să-l furișezi?

	– Pentru că oamenii mari spuneau că mă face să fiu hiper-activ.

	– Mâncarea ta preferată este orice e dulce?

	– Da! Îmi plac toate chestiile dulci! exclamă el cu exuberanță.

	Norma așază farfuria pe masă, în fața lui. Robbie își apucă sandvișul și îl mușcă cu lăcomie, până la jumătate. Aplecându-se deasupra farfuriei, îl termină aproape fără să-l mestece.

	– Vrei o prăjiturică?

	– Pot primi mai multe?

	– Hai să începem cu una și să vedem cum te simți.

	Hotărând că va avea mai multe, Robbie dă din cap în semn de aprobare. Înainte de a termina, o voce timidă întreabă: 

	– Pot să mănânc și eu ceva? Mi-e atât de ... foame.

	Zâmbind, Norma răspunde: 

	– Bineînțeles că poți mânca ceva. Ce ai dori?

	– Vreau unt de arahide și jeleu, la fel ca Robbie.

	– Bine, îți fac asta. Îl priveai când mânca?

	Dând din cap liniștită, copilul răspunde: 

	– Am vrut ceva să mănânc, exact ca el.

	Mergând înapoi în bucătărie, Norma continuă să vorbească, știind că sunetul vocii sale este reconfortant. Este conștientă că și-a făcut curaj să iasă și să ceară de mâncare. Mergând înapoi în cameră cu jumătate de sandviș, Norma așază farfuria în fața ei. 

	– Cum te numești? întreabă Norma, așezându-se pe un scaun, lângă fetiță.

	Copilul se uită cu teamă în jurul camerei, înainte să răspundă. 

	– Eu sunt Priscilla. Îmi doream să vin, pentru că îmi place cum vorbești.

	Lăsându-se ușor pe spate, Norma îi zâmbește. 

	– Mă bucur că ai venit.

	Luând sandvișul, Priscilla ia o mușcătură și o înghite repede. Abia respiră. Ținând capul în jos, se uită pe furiș în jurul camerei, în timp ce bagă restul sandvișului în gură. Imediat ce Priscilla termină, un alt copil se prezintă pentru a-i lua locul.

	Luând farfuria și întorcându-se la bucătărie pentru a treia oară, Norma mai face o jumătate de sandviș. Întorcându-se la copil, Norma o îndrumă să simtă mâncarea, pe măsură ce intră în burtica ei. Norma este conștientă că este important să echilibreze nevoile corpului, în timp ce se ocupă de fiecare copil care se prezintă.

	Chemând-o pe Sebrina în față, Norma sugerează să se mute înapoi în sufragerie pentru a vorbi.

	Mă așez lângă Norma și încep: 

	– Cred că medicamentele pe care le luăm nu sunt bune pentru noi. Am simțit asta de ceva vreme. Când le iau simt că parcă aș pune un capac deasupra capului, care astupă totul în interiorul meu.

	– Medicamentele pe care le iei ți-au fost prescrise pentru a te sprijini în acest moment dificil din viața ta, răspunde Norma. Scopul lor este să-ți păstreze emoțiile sub control, astfel încât să poți face față. De aceea ai sentimentul că te astupă, Sebrina.

	– Știu că ne ajută cu anxietatea, dar uneori se simte greșit să le luăm.

	– Nu e greșit, Sebrina. Asta te-a ajutat într-o perioadă de criză, dar acum tu simți că e timpul pentru o schimbare, așa că ai încredere în asta. 

	Mângâindu-mă ușor pe mână, mă întreabă: 

	– Ce medicamente iei în prezent?

	– Noi luăm Prozac pentru depresie, Klonopin pentru anxietate și Ambien pentru dormit. Dar niciunul nu funcționează cu adevărat. Încă ne trezim de mai multe ori pe noapte, iar anxietatea e scăpată de sub control. Mă întreb dacă vreunul dintre ele chiar ajută. Totuși, îmi place Prozacul, pentru că ține foamea la distanță.

	– Tu ai spus că ai încredere că eu te pot ajuta, răspunde Norma. Pentru ca această vindecare să aibă loc, poți avea încredere că ai putea fi bine fără medicamente? Medicamentația este o soluție temporară, care acoperă problema reală. Știu că te-a ajutat în trecut, dar dacă tu simți că a sosit momentul să nu mai iei, trebuie să ai încredere în asta. Eu voi fi aici să te ajut. Este important să-i spui doctorului Barnes ce vrei să faci și să-l întrebi ce sugerează el.

	Dând aprobator din cap, hotărăsc că voi aduce în discuție asta, data viitoare când îl voi vedea.

	 – Trebuie să vorbesc cu tine despre băieți. Mai avem timp? întreb eu îngrijorată.

	– Da, scumpo. Ți-am spus că avem timp cât ai nevoie. 

	Luându-mă de mână, se uită în ochii mei. 

	– O să ne ajute pe toți dacă ai încredere când îți spun că avem tot timpul de care ai nevoie. Graba creează frică, așa că stai liniștită, eu nu plec nicăieri.

	– Bine, Norma. Am încredere în ceea ce-mi spui.

	 Zâmbind, inspir încet înainte de a începe. 

	– Ca orice altceva din viața noastră, situația cu băieții este scăpată de sub control. Se ceartă între ei aproape tot timpul, așa că atunci când îi am în weekend, este un haos absolut. Nu am pauză.

	– Aaron este deprimat și stă singur aproape tot timpul. Stephen este furios și ajunge să țipe la toată lumea, iar Tim ... ei bine, el ajunge să-i instige pe ceilalți doi și apoi ei se iau de el. De cele mai multe ori, nu știu ce s-a întâmplat ca să ajungă la ceartă. Ajung să mă simt atât de vinovată. Tot ce vreau este să fac ce e bine pentru ei, dar nu știu ce să fac! mă plâng eu isteric.

	– Oprește-te un moment și respiră cu mine, sugerează Norma. Concentrează-te doar pe respirație și simte cum te relaxezi.

	Pe măsură ce mă relaxez, pot vorbi cu mai multă ușurință. 

	– Îi iubesc, dar mă tem de sfârșiturile de săptămână, pentru că știu că le voi face rău prin schimbările mele. Când ne-am dus toți patru cu mașina, la magazin, într-o zi, era ceva pe marginea drumului care a atras atenția unuia dintre copiii din sistem. Ea a venit la suprafața corpului meu, în timp ce arăta cu degetul și le spunea tuturor să privească. Băieții s-au supărat că m-am schimbat, plus că era periculos pentru că nimeni nu conducea mașina!

	Odată cu această declarație, apare Roberta și preia conversația din ultima sesiune. 

	– Crezi că mă poți ajuta? Doctorul Barnes e convins că sunt o personalitate multiplă, dar eu cred că se înșală. Băieții sunt în îngrijirea statului de mult timp! Sunt frustrată, pentru că ajung să fiu internată din nou și din nou. Am probleme, dar a fi o personalitate multiplă nu e una dintre ele!

	Norma a văzut cât de repede se retrage Roberta, așa că rămâne nemișcată, în timp ce întreabă: – De ce ești atât de sigură că nu ești o personalitate multiplă, Roberta?

	– Pentru că ... doar știu! 

	Sărind de pe canapea, ea strigă furioasă: 

	– Nu vreau să fiu o personalitate multiplă!

	– Înțeleg că nu vrei să fii. De ce ți-e așa de frică, Roberta?

	– Dacă sunt o personalitate multiplă, asta înseamnă că ceea ce au împărtășit ceilalți ar putea fi adevărat! 

	Pronunțând strident ultimele cuvinte, ea adaugă: 

	– Nu înțelegi că eu nu vreau asta? 

	Chinuindu-se să rămână, Roberta se gândește mai bine la întrebarea Normei și își dă seama că poveștile pe care le-a auzit în ultimii ani sunt atât de neînțelese, încât e mai ușor să le respingi.

	Făcând semn cu mâna pe canapea, lângă ea, Norma o invită pe Roberta să se a

